cyanic-selkie/wikianc huggingface dataset:
Einstein-observatorio
HEAO-2 oli satoja kertoja tarkempi kuin aiemmat hankeet. HEAO–2:n avulla röntgentähtitieteilijät saivat kuvia ja tietoa yhä kaukaisimmista kohteista. Einstein–observatorio on yksi tärkeimmistä NASAn hankkeista.
Rehtijärvi (järvi)
Virkistys
Järven savisella etelärannalla Minkiön puolella on yleinen uimapaikka, ja pohjoisrannalla on Kirmunharjun luonnonsuojelualue. Pohjoisella rannalla harjun länsipäässä on Jokioisten karjalaseuran vuodesta 1978 hallinnoima alue, johon vuonna 1982 pystytettiin kesänviettopaikaksi Sie ja Mie -mökki.
Oskar Forsman
Oskar Edvin Forsman (13. elokuuta 1878 Espoo – 19. joulukuuta 1957 Helsinki) oli suomalainen soudun olympiaedustaja. Hän kilpaili Tukholman olympialaisissa 1912 ulkohankanelosessa, jossa Suomen joukkue karsiutui toisella kierroksella. Vuonna 1913 hän voitti Pohjoismaiden-mestaruuden. Hän edusti Helsingin Soutuklubia.
S/S Ilona
Laiva upposi keväällä 2009 Lahden matkustajasatamaan. Se nostettiin ja telakoinnin yhteydessä laivan pohja uusittiin kokonaan. Omistajalla on suunnitelmissa saattaa laiva kulkukuntoiseksi tulevaisuudessa.
Tekniset tiedot
Alus kuuluui aiemmin Museoviraston perinnelaivarekisteriin nimellä S/S Riistavesi. Se ei ole Suomen Höyrypursiseuran alusrekisterissä. Perinnelaivarekisterin asiantuntijalautakunta on poistanut laivan perinnelaivarekisteristä vuonna 2010. Perusteena poistolle oli mm. laivan kulkukoneison poistaminen.
Johan Nyholm
Johan Waldemar Nyholm (3. helmikuuta 1881 Pirkkala – 8. huhtikuuta 1935 Helsinki) oli suomalainen soudun olympiaedustaja. Hän kilpaili Tukholman olympialaisissa 1912 ulkohankanelosessa, jossa Suomen joukkue karsiutui toisella kierroksella. Vuonna 1913 hän voitti Pohjoismaiden-mestaruuden. Hän edusti Helsingin Soutuklubia.
Flaamit
Kieli
Flaamit käyttävät arkikielenään flaamia (Vlaams), joka käsittää hollannin kielen eteläiseen ryhmään kuuluvat länsiflaamin, brabantin ja limburgin murteet. Sivistyneistö ja kouluopetus, virastot ja kirjallisuus käyttävät varsinaista hollannin kieltä. Etelämurteita puhuvien puhetavassa on hieman ranskalaista pehmeyttä. Alankomaissa puhuttavan hollannin kielen kurkkuäänteistä on hävinnyt kovin terävyys. Esimerkiksi V-kirjainta ei lausuta Belgiassa F:nä toisin kuin Alankomaissa.
Alueen historia monien satojen vuosien kauppayhteyksineen vaikuttaa kieleen; Antwerpenin kaupunkialueella puhuttavan Antwerpenin slangin, Aantwaarpsin sanoissa on runsaasti hyvinkin suoria lainoja muun muassa ranskalaisista ja espanjalaisista ilmaisuista.
Kansalliset pyrkimykset
Flaameilla on ollut voimakkaita kansallisia tavoitteita. Vuonna 1840 syntyi flaamilaisliike, joka toimi alkujaan kirjallisuudessa, mutta myöhemmin saksalaisen miehityshallinnon tukemana aktivistit pääsivät joihinkin tavoitteisiinsa, joista eräs merkittävimmistä on Gentin yliopiston flaamilaistaminen vuonna 1930. 1960-luvulla liike tavoitteli Belgian muuttamista liittovaltioksi ja vuonna 1963 Belgia jaettiin flaamilaiseen Flanderiin, ranskankieliseen (itäisimmiltä osiltaan saksankieliseen) Valloniaan ja monikieliseen Brysseliin. Erimielisyydet ryhmien välillä ovat jatkuneet yhä ja Flanderin itsenäisyyttä ajanut Vlaams Blok -puolue kiellettiin 2000-luvun alussa. Sittemmin puolueen linjaa on jatkanut Vlaams Belang -puolue, joka on nationalistinen ja konservatiivinen puolue. Sen keskeisimmät tavoitteet ovat flaamien itsenäisyys ja maahanmuuton vähentäminen.
Suurin osa Flanderin asukkaista kokee olevansa flaameja ja vasta toissijaisesti tai ei ollenkaan belgialaisia. Ensimmäisen maailmansodan aikana flaamit joutuivat palvelemaan Belgian asevoimissa ranskankielisen päällystön alaisuudessa ymmärtämättä komentoja, mikä johti tavanomaista suurempaan mieshukkaan. Toisen maailmansodan aikainen flaamien vilkas rekrytoituminen Saksan SS-joukkoihin oli sekin eräs vastareaktio muun muassa tähän.
Liam Cooper
pienoiskuva|Liam Cooper vuonna 2015. Liam Cooper (s. 30. elokuuta 1991 Kingston upon Hull, Englanti) on skotlantilainen jalkapalloilija, pelipaikaltaan keskuspuolustaja. Hän edustaa Englannin Mestaruussarjassa pelaavaa Leeds Unitedia, jonka kapteeni hän on ollut usean kauden ajan.
Cooper pelasi ensimmäiset kaksi valioliigaotteluaan Hull Cityn joukkueessa kaudella 2009–2010. Vuosina 2011–2012 hän pelasi Hullin lisäksi lainalla Carlisle Unitedissa, Huddersfield Townissa ja Chesterfieldissä. Tammikuussa 2013 hän siirtyi Chesterfieldin omistukseen ja elokuussa 2014 Leeds Unitediin. Hän palasi Valioliigaan Leedsin sarjanousun myötä kaudeksi 2020–2021. Hän pelasi tuolla kaudella 25 liigaottelua, jotka kaikki avauskokoonpanossa, ja teki maalin joulukuussa Manchester Unitedia vastaan. Seuraavalla kaudella hän pelasi 21 liigaottelua, mutta oli yli kolme kuukautta sivussa hamstring-vamman vuoksi. Kaudella 2022–2023 hän pelasi 18 valioliigaottelua ja teki marraskuussa maalin AFC Bournemouthia vastaan.
Cooper on pelannut Skotlannin A-maajoukkueessa 16 ottelua, joista 11 ottelua avauskokoonpanossa. Kesällä 2021 pelatuissa Euroopan-mestaruuskilpailuissa hän pelasi täydet minuutit Skotlannin tappiollisessa avausottelussa Tšekkiä vastaan. Hän on pelannut seitsemän MM- ja viisi EM-karsintaottelua.
Owen Lloyd
Owen Lloyd (s. ) on kanadalainen uransa lopettanut jääkiekkoilija.
Ura
Lloyd pelasi juniorina WCHL:n Medicine Hat Tigersissa. Vuonna 1977 The Hockey News arvioi hänet WCHL:n 22. lupaavimmaksi pelaajaksi. Kesällä 1977 hänet varasikin NHL:n Cleveland Barons (numerolla 77) ja WHA:n Edmonton Oilers (numerolla 85). Kaudeksi 1977–78 Lloyd siirtyi ammattilaiseksi, mutta pelasi vain kolme peliä WHA:n Edmonton Oilersissa. Loppukausi meni alasarjoissa: ensin CHL:n Phoenix Roadrunnersissa, joka lopetti toimintansa kesken kauden joulukuussa. Loppukaudeksi Lloyd siirtyi Seattleen, jossa pelasi juniorijoukkue Breakersissa yli-ikäisenä.
Lloydin oikeudet NHL:ssä omistanut Cleveland Barons meni konkurssiin kauden 1977–78 jälkeen ja hänen oikeutensa siirtyivät Minnesota North Starsille. Minnesota myi ne kuitenkin pian eteenpäin Toronto Maple Leafsille.
Kaudella 1978–79 Lloyd pelasi San Diego Hawksissa, mutta seura lopetti toimintansa keväällä runkosarjan päätyttyä. Kaudella 1979-80 Lloyd pelasi amatöörinä Spokane Flyersissa, joka voitti kanadan amatöörimestaruuden, Allan Cupin. Kausilla 1979-83 Lloyd edusti sekä IHL:n Milwaukee Admiralsia että CHL:n Wichita Windiä ja Houston Apollosia.
Uransa lopettamisen jälkeen Lloyd muutti takaisin San Diegoon.
Pirkkalan ihminen
thumb|Villu Jaanisoon teos Pirkkalan ihminen Pirkkalan keskustassa. Pirkkalan ihminen (Homo Birkkalensis, Valte) on kuvanveistäjä Villu Jaanisoon Pirkkalan kunnan 75-vuotisjuhlan kunniaksi tekemä teos vuodelta 1998. Teos on sijoitettu Pirkkalaan Suupantorin eteläreunaan.
Pirkkalan kädentaidon johtokunnalla oli idea valita kunnan ikäinen ja Pirkkalassa syntymästään asti asunut ihminen malliksi patsaalle. Näin patsas kuvaisi jotain, mikä olisi kaiken kansan keskellä. Villu Jaanisoo muotoili malliksi valikoituneen pirkkalalaisen Valte Niemisen Killosta patsaaksi ihmisten keskelle.
Miesten Ykköspesis-kausi 2017
Runkosarja
Runkosarjassa pelataan kaksinkertainen sarja sekä lisälohkot (koti- ja vierasottelu, jotka arvotaan lohkon sisällä). Runkosarjan ottelumäärä on 24 ottelua joukkuetta kohden.
Lisälohkot:
Jatko-ottelut
Runkosarjan voittaja nousee suoraan Superpesikseen kaudelle 2018.
Runkosarjassa 2.-5. sijoittuneet joukkueet pelaavat Ykköspesiksen välierissä otteluparein (2.-5. ja 3.-4.) pääsystä superpesiskarsintoihin. Otteluparit pelataan paras viidestä -järjestelmällä ja kotietu on runkosarjassa paremmin sijoittuneilla joukkueilla.
Superpesiskarsinnassa superpesiksen runkosarjan 12. sijoittunut joukkue kohtaa Ykköspesiksen välierien voittajista heikoimmin runkosarjassa sijoittuneen joukkueen ja Ykköspesiksen välierien voittajista paremmin runkosarjassa sijoittunut joukkue kohtaa Superpesiksen runkosarjan 13. sijoittuneen joukkueen. Ottelut pelataan paras viidestä -järjestelmällä ja kotietu on Superpesiksen 12. sijoittuneella joukkueella sekä Ykköspesiksen välierien voittajista paremmin runkosarjassa sijoittuneella joukkueella. Otteluparien voittajat pelaavat Superpesiksessä ja otteluparit hävinneet joukkueet Ykköspesiksessä kaudella 2018.
Putoaminen
Runkosarjassa sijalle 10. ja 11. sijoittuneet joukkueet pelaavat putoamiskarsinnat paras kolmesta -järjestelmällä. Kotietu on runkosarjassa paremmin sijoittuneella joukkueella. Otteluparin voittaja säilyttää paikkansa Ykköspesiksessä kaudelle 2018 ja otteluparin häviäjä putoaa suomensarjaan kaudelle 2018.
Runkosarjan sarjataulukko
Haminan Palloilijat nousee suoraan Superpesikseen kaudelle 2018, Jyväskylän Lohi putoaa suoraan Suomensarjaan kaudeksi 2018.
Uussuomalainen
Uussuomalainen tarkoittaa vakituisesti Suomessa asuvaa maahanmuuttajaa. Termiä käytetään erottamaan pysyvästi Suomessa asuvat ulkomaalaistaustaiset henkilöt väliaikaisesti maassa oleskelevista. Uussuomalainen kuvaa maahanmuuttajien jälkeläisiä paremmin kuin termi 'maahanmuuttaja', joka on ristiriitainen puhuttaessa ihmisistä, jotka ovat eläneet koko elämänsä Suomessa ja ovat vain syntyneet muualta maahan muuttaneiden perheeseen.
Uussuomalaiseksi luettavia asukkaita Suomessa ei ole laskettu, mutta heitä löytyy seuraavista tilastoista vuodelta 2008
GHV2
GHV2 (Greatest Hits Volume 2) on yhdysvaltalaisen poplaulaja Madonnan kolmas kokoelma-albumi (vuonna 1990 julkaistu The Immaculate Collection oli ensimmäinen ja vuoden 1995 balladikokoelma Something to Remember toinen). Albumi julkaistiin Euroopassa 12. marraskuuta 2001 ja Pohjois-Amerikassa seuraavana päivänä. GHV2 Special Edition julkaistiin 11. joulukuuta 2001. Albumi sisältää Madonnan vuosien 1992–2000 hittikappaleita, joita olivat tuottaneet hänen itsensä lisäksi muun muassa Shep Pettibone, Dave ”Jam” Hall, Andrew Lloyd Webber, Nellee Hooper, William Orbit, Patrick Leonard, Mirwais Ahmadzaï, Guy Sigsworth ja Mark ”Spike” Stent.
Roland Leduc
Leduc palasi Montrealiin vuonna 1931 ja esitti solistina muun muassa Luigi Boccherinin D-duurikonserton. Hän perusti vaimonsa, viulisti Annette Lasalle-Leducin ja veljensä, pianisti Jean Leducin kanssa Leduc Trion 1930-luvun alussa. Hän oli myös Montrealin jousikvartetin jäsenenä vuosina 1934–1940; jousikvartetin kanssa hän sai kamarimusiikkikoulutusta André Tourretilta Pariisissa. Hänelle tarjoutui samalla mahdollisuus opintoihin Maurice Maréchalin johdolla. Palattuaan hän toimi CSM-orkesterin ensisellistinä (1940–1948). Vuonna 1961 hän seurasi Wilfrid Pelletieriä Québecin musiikkikonservatorion johdossa. Hänen johdollaan opiskelivat muiden muassa Dorothy Bégin, Raymonde Martin, Monique Mercure ja Émilie Préfontaine. Leduc johti kaikkia keskeisimpiä kanadalaisorkestereita ja toimi kapellimestarina myös muun muassa useissa CBC:n radio-ohjelmissa. Hän johti Henri Dutilleux'n ensimmäisen sinfonian Kanadan-ensiesityksen.
Uussuomalainen
Uussuomalaisuus kulttuurissa
Monet ensimmäisen ja toisen polven maahanmuuttajat ovat tunnettuja kulttuurivaikuttajia Suomessa. Uussuomalaisia kirjailijoita ovat mm. Toivo Flink, Neil Hardwick, Alexis Kouros, Zinaida Lindén, Harri István Mäki, Hella Wuolijoki, Jutta Zilliacus, Arvi Perttu, Ranya Paasonen, Jim Thompson, Umayya Abu-Hanna ja Wilson Kirwa. Esimerkiksi kirjailija Sofi Oksanen käsittelee kirjoissaan ja näytelmissään näkymättömien uussuomalaisten naisten asemaa. Suomalaiseksi tai virolaiseksi hän ei halua itseään määritellä. Äidinkieli on kirjailijalle kuitenkin tärkeä.
GHV2
Kokoelmalta julkaistiin singleinä GHV2 Megamix promo-materiaalina sekä ”Beautiful Stranger”, joka oli myös elokuvan Austin Powers – agentti joka tuuppasi minua soundtrackillä.
Aito
Aito voi tarkoittaa muun muassa seuraavia:
Uussuomalainen
Uussuomalainen festivaali
Uussuomalaiset ovat ottaneet omakseen Maailma kylässä -festivaalin, joka sai alkunsa Vaasan Kehitysmaaseurassa 1980-luvun puolivälissä kansalaistoiminnassa syntyneestä Mahdollisuuksien torista, joka pian levisi ympäri Suomea. Uussuomalaiset ovat olleet kantavana voimana Mahdollisuuksien toreilla ja Maailma kylässä -festivaalissa alusta pitäen. Helsingin Mahdollisuuksien torista kasvoi ensimmäinen täysmittainen Maailma kylässä -festivaali vuonna 1995, josta on tullut suurin uussuomalaisten tapahtuma Suomessa.
Eunoto
Eunoto on maasaiden rituaali, jonka maasaimiehet käyvät läpi 24–28 vuoden iässä. Sen myötä heistä tulee vanhempia sotureita, ja he saavat myös naimaoikeuden. Seremoniassa miesten äidit leikkaavat hiukset. Lisäksi miesten on osoitettava urheutensa ja rohkeutensa erilaisilla kokeilla.
Uussuomalainen
Arvostelua
Monikulttuurisuuteen tutkijantyössään perehtynyt valtiotieteiden tohtori Iivi Anna Masso on arvostellut verkkolehti Uuden Suomen kolumnissaan termiä uussuomalainen sanahirviönä, jonka avulla puolueet vain värväävät maahanmuuttajaedustajia kalastelemaan maahanmuuttajien ääniä. Hänen mukaansa toisen polven suomalainen on suomalainen ja ”poliittisten puolueiden 'maahanmuuttajaosasto' kuulostaa juuri sellaiselta Kafkan apinahäkiltä, johon 'uussuomalaiset' laitetaan näytille samaan aikaan, kun oikeat ihmiset hoitavat oikeita asioita.”
GHV2
Albumin vanhin kappale oli ”Erotica” vuodelta 1992 ja tuorein ”What It Feels Like For A Girl” vuodelta 2001. Yhdysvalloissa kokoelmaa myytiin 1,5 miljoonaa kappaletta eli se menestyi heikommin kuin Madonnan aikaisemmat kokoelmat, mutta kansainvälisesti levyä myytiin 7,5 miljoonaa kappaletta.
Anna Lindholm
Anna Lindholm (s. 1992) on suomalainen käsipalloilija. Hän edustaa helsinkiläisseura Dickeniä, jonka pelaajana hän on voittanut Suomen-mestaruuden vuosina 2015, 2017, 2018 ja 2021. Hän on pelannut Suomen maajoukkueessa 36 ottelua ja tehnyt niissä 64 maalia.
GHV2
Kappaleluettelo
(suluissa albumi jolla kappale on aiemmin julkaistu ja julkaisuvuosi)
Kelly Massey
pienoiskuva|Kelly Massey vuonna 2016 Kelly Massey (s. 11. tammikuuta 1985 Coventry, Englanti) on brittiläinen yleisurheilija. Hän saavutti ensimmäisen olympiamitalinsa kesäolympialaisten 2016 naisten 4 × 400 metrin viestijuoksusta Iso-Britannian joukkueessa. Yleisurheilun Euroopan-mestaruuskilpailuissa 2014 Massey sekä Iso-Britannian joukkue saavuttivat naisten 4 × 100 metrin viestijuoksusta pronssia. Kansainyhteisön kisoissa Massey on kilpaillut edustaen Englantia.
Roland Leduc
Vuonna 1947 Leduc sai opetusta Pierre Monteuxilta. Hän levytti Jean Coulthardin sellosonaatin pianisti John Newmarkin kanssa vuonna 1949. Hän oli Pierre Rollandin serkku ja pääsi Kanadan ritarikunnan jäseneksi vuonna 1980.
Kelly Massey
Hän on 168 senttimetriä pitkä ja painaa 57 kilogrammaa.
Oberscharführer
thumb|SS-Oberscharführer Kurt Sametreiter.
Oberscharführer (lyh. Oscha, ) oli Saksan kansallissosialistisen työväenpuolueen puolisotilaallisten järjestöjen käyttämä arvo. Se oli käytössä vuodesta 1932 toisen maailmansodan loppuun asti.
Arvo tuli ensimmäiseksi SA-joukkojen käyttöön. Arvo siirtyi samalla myös SS:lle, koska järjestöjen hierarkkinen järjestelmä oli vielä sama. Pitkien puukkojen yönä 1934 SS:n kukistaneen väitteiden mukaan vallankaappausta natsi-Saksassa suunnitelleen SA:n, jonka rivit harvenivat nopeasti poliittisen vaikutusvallan myötä. Koska SS jäi järjestöistä voitolle, sen arvojärjestelmää muutettiin. Aiemmin Truppführer oli ollut Oberscharführeria korkeampi arvo, mutta nyt SS-Oberscharführer vastasi SA-Truppführeria.
SA-joukoissa Oberscharführer toimi ryhmänjohtajana. SS:n riveissä tehtävät vaihtelivat riippuen siitä palveliko Oberscharführer Allgemeine SS:a, Waffen-SS:a vai SS-Totenkopfverbändessä.
Jishaq Levinsohn
Jishaq (Isak) Levinsohn (1788 Krementsy, Puola, nyk. Ukraina – 1860) oli ukrainanjuutalainen kirjailija, valistuksen esitaistelijoita. Hän vastusti ahdasmielisiä hasidi-liikkeen kannattajia. Hän kirjoitti sosiaalisesta eriarvoisuudesta, joka ilmeni siten, että köyhät nuorukaiset joutuivat Venäjän armeijaan 25-vuotiseen palvelukseen. Kirja Di hefker velt kiellettiinkin, ja se ilmestyi vasta 1888.
Mount Brandon
Mount Brandon on yksi Irlannin korkeimmista vuorista, sen korkeus on 951 metriä. Sitä korkeampia ovat vain kolme Macgillycuddy’s Reeks -vuoriketjun huippua. Mount Brandon sijaitsee Kerryn kreivikunnassa saaren lounaisosassa. Vuori on saanut nimensä Pyhän Brendanin mukaan, joka legendan mukaan kiipesi vuorelle vuoden 530 paikkeilla nähdäkseen Amerikkaan, ennen kuin purjehti sinne.
thumb|450px
Office of Strategic Services
Office of Strategic Services (OSS) oli vuosina 1942–1945 toiminut Yhdysvaltain keskustiedustelupalvelua (CIA) edeltänyt sotilastiedusteluun keskittynyt Yhdysvaltojen tiedustelupalvelu.
OSS:n perustaminen
OSS perustettiin toisen maailmansodan aikana vuonna 1942 presidentti Franklin D. Rooseveltin määräyksellä. Syynä OSS:n perustamiselle oli yhdysvaltalaisen tiedustelun hajanaisuus. Hallinnon eri tasoilla, muun muassa ulkoasiainministeriöllä, valtiovarainministeriöllä, armeijalla ja laivastolla, oli omaa tiedustelutoimintaa, johon ei ollut kenelläkään yksittäisellä toimijalla kokonaiskontrollia. Tiedustelutoiminnan katsottiin olevan huonosti johdettua ja puutteellista sota-ajan vaatimuksiin nähden. OSS oli aiemmista amerikkalaisista tiedusteluyksiköistä poiketen oma itsenäinen organisaationsa. OSS kuitenkin vastasi toiminnastaan aselajikomentajien neuvostolle.
OSS:n virallisena tehtävänä oli kerätä ja analysoida sellaista tietoa, jota aselajikomentajien neuvosto tarvitsi sekä toteuttaa sellaisia erikoisoperaatioita, jotka eivät kuuluneet minkään muun Yhdysvaltain liittovaltion elimen tehtäviin.
OSS:n toiminta toisessa maailmansodassa
OSS toimitti sodan aikana Yhdysvaltain hallinnon päätöksentekijöille tiedustelutietoa. OSS:n operaatioihin liittyvää toimintaa olivat muun muassa vastarintaliikkeiden avustaminen, propaganda, vakoilu, soluttautumistoiminta ja sodanjälkeisen tilanteen suunnittelu.
OSS:n rakenne yksiköittäin
OSS jakautui sen organisaatiokaavion mukaisesti yhteentoista pääyksikköön. Lisäksi organisaatioon kuului pääyksiköitä tukevia toimintaryhmiä.
Pääyksiköitä olivat: Pääyksiköitä tukevia toimintaryhmiä olivat muun muassa:
OSS ja Suomen sotilastiedustelu
Kesäkuussa 1942 OSS ja brittien SOE sopivat sotilastiedustelun osalta, että Suomi jäi yhdysvaltalaisten vastuulle. Diplomaattisuhteet Suomen ja Britannian välillä olivat katkenneet ja Britannia oli 6. joulukuuta 1941 julistanut sodan Suomelle.
Uusi sotilaallinen tiedustelupalvelu kärsi resurssipulasta. Monet Euroopassa toimivat yhdysvaltalaiset suuryhtiöt kuitenkin lainasivat sille mielellään varoja ja työntekijöitään. Suomessa OSS:n agentti oli Paramount Pictures -yhtiön johtaja Stanton Griffis. Joulukuussa 1942 Griffis matkusti Suomeen järjestämään sotilastiedustelua. Tarkoituksena oli hankkia tietoa rintamalta Yhdysvaltojen Tukholman-lähetystön käyttöön. Seuraavana vuonna sotilastiedustelu Suomessa siirrettiin amerikansuomalaisen Wilho Tikanderin vastuulle, joka ylennettiin OSS:n päälliköksi Tukholmassa.
CIA:n julkistamien tietojen mukaan OSS osti vuoden 1944 lopulla sisällöltään tuntemattomia (unidentified) Neuvostoliiton kryptografisia asiakirjoja Suomesta pois muuttaneilta Suomen armeijan sotilasarvoltaan upseeritasoisilta kryptoanalyytikoilta. OSS:n suorittama asiakirjojen ostaminen liittyi laajempaan Venona-projektiin. On esitetty, että OSS:n ostamaan materiaaliin olisi kuulunut osittain palanut koodikirja, jonka suomalaiset joukot olivat löytäneet Neuvostoliiton Petsamon-konsulaatista kesäkuussa 1941.
Uskonto on vaara
Uskonto on vaara on suomalaisen hc-punk -yhtye Rattuksen toinen albumi. Poko Rekords julkaisi albumin vuonna 1984.
Office of Strategic Services
OSS ja Suomen sotilastiedustelu
Ostetut asiakirjat kuitenkin palautettiin pian venäläisille Yhdysvaltain ulkoministeri Edward P. Stettiniuksen suositeltua presidentti Rooseveltille, että asiakirjojen palauttaminen olisi Yhdysvaltain edun mukaista. CIA:n Venona-projektia koskevassa julkisessa raportissa kuitenkin todetaan tekstin alaviitteen 33 kohdassa, että OSS:n pääjohtaja kenraalimajuri William J. Donovan on saattanut kopioida (tai kopioituttaa) asiakirjat ennen niiden palauttamista. Tosin raportissa mainitaan, että Yhdysvaltain maavoimien Signaalitiedustelupalvelun arkistoista ei löydy näyttöä kopioinnista, eikä CIA:n ja NSA:n arkistoistakaan löydy tietoa kopioinnista.
Joka tapauksessa Neuvostoliiton Petsamon-konsulaatista suomalaisten löytämät asiakirjat ovat päätyneet yhdysvaltalaisille tiedusteluelimille, koska NSA:n avattua arkistojaan 1990-luvun puolivälissä salaisiksi ei enää luokitella asiakirjoja ”NR 3702 CBTM13 20287A 19410530 Papers found in USSR consulate at Petsamo”. NSA:n nettisivun mukaan Petsamosta löytynyt venäläisten koodikirja oli päätynyt yhdysvaltalaisille tiedusteluelimille Yhdysvaltain maavoimien signaalitiedustelun everstiluutnantti Paul Neffin saatua haltuunsa toisen maailmansodan loppupäivinä valokopion osittain palanesta koodikirjasta natsi-Saksan ulkoministeriön signaalitiedustelun arkistosta, joka sijaitsi linnassa Saksin osavaltiossa.
Uskonto on vaara
Vuonna 1985 brasilialainen New Face Records julkaisi levyn. Tällä julkaisulla on mukana samana vuonna Suomessa ilmestynyt Rattuksen EP Ihmiset on sairaita.
Office of Strategic Services
OSS:n lakkauttaminen ja CIA:n synty
Presidentti Harry S. Truman lakkautti OSS:n toisen maailmansodan päätyttyä 1945, ja sen yksiköt tehtävineen jaettiin ulkoasiainministeriölle ja puolustusministeriölle. Puolustusministeriössä kaksi entisen OSS:n yksikköä, Salaisen tiedustelun yksikkö ja Vastavakoiluyksikkö X-2, sulautettiin yhteen Strategic Services Unit (SSU) -nimikkeen alle. Strategic Services Unit ehti olla puolustusministeriön hallussa vain muutamia kuukausia ennen sen siirtämistä väliaikaiselle Central Intelligence Group (CIG) -organisaatiolle.
Juho-Eino Niemi
Juho Eino Kullervo (Jussi) Niemi (21. heinäkuuta 1911 Kokkola – 11. marraskuuta 1981) oli suomalainen maalaisliittolainen poliitikko.
Office of Strategic Services
OSS:n lakkauttaminen ja CIA:n synty
Vuonna 1947 kansallisella turvallisuuslailla (National Security Act) perustettiin ensimmäinen yhdysvaltalainen pysyvä rauhan ajan tiedustelupalvelu, keskustiedustelupalvelu CIA. CIA:n alaisuuteen siirrettiin sen perustamisen yhteydessä väliaikaiselta CIG-organisaatiolta Strategic Services -yksikkö, joka nimettiin uudelleen Office of Special Operations -yksiköksi. Tällä tavoin osaksi CIA:ta tuli useiden uudelleen nimeämisten ja uudelleen organisointien jälkeen kaksi entisen OSS:n yksikköä, Salaisen tiedustelun yksikkö ja Vastavakoiluyksikkö X-2.
OSS:n ja CIA:n erot
CIA:n asema ja tehtävät eivät ole OSS:ään verrattuna täysin samanlaiset. CIA on asemaltaan siviilitiedustelupalvelu, kun OSS oli asemaltaan sotilastiedustelupalvelu.
Uskonto on vaara
Ihmiset on sairaita
Brasilian-painoksella oli lisäksi seuraavat, Suomessa Ihmiset on sairaita -EP:llä julkaistut kappaleet:
Juho-Eino Niemi
Juho-Eino Niemi syntyi 11-lapsiseen perheeseen. Hänen isänsä oli kauppaedustaja Juho Niemi ja äitinsä Saima o.s. Högström. Niemi osallistui talvisotaan ja jatkosotaan.
Office of Strategic Services
OSS:n ja CIA:n erot
CIA:n virallisena tehtävä on kerätä ja analysoida tiedustelutietoja ulkomaisista hallituksista, järjestöistä ja yksilöistä, ja raportoida niitä Yhdysvaltain hallinnon eri osille, jotta nämä voisivat tehdä päätöksiä kansallisen turvallisuuden toteuttamiseksi, sekä toteuttaa mahdollisesti muita sille uskottuja tehtäviä. OSS:n virallinen tehtävä tietojen keräämisen ja analysoinnin suhteen oli suppeampi liittyen ensi sijassa sotilaallisesti merkityksellisen tiedon toimittamiseen aselajikomentajien neuvostolle.
Eräs CIA:lle uskottu muu tehtävä on ollut salaisten operaatioiden toteuttaminen. Alun perin tämä tehtävä perustettiin kansallisen turvallisuusneuvoston (The National Security Council) säädöksillä NSC 4 (1947) ja NSC 10/2 (1948). Siten salaisten operaatioiden toteuttaminen virallisesti kuuluu tai on kuulunut molempien tiedusteluelinten tehtäviin.
Juho-Eino Niemi
Maalaisliittoa edustanut Niemi oli toisena valtiovarainministerinä Sukselaisen II hallituksessa 1961 ja Miettusen I hallituksessa 1961–1962.
Office of Strategic Services
Huomattavia OSS:ssä toimineita henkilöitä
CIA:n myöhemmistä pääjohtajista OSS:n jäseniä ovat olleet:
Fiktiivinen OSS:ssä toiminut henkilö on Indiana Jones (Henry Jones Jr.). Indiana Jones ja kristallikallon valtakunta -elokuvassa mainitaan, että Indiana Jones toimi OSS:n jäsenenä operaatioissa Tyynellä valtamerellä ja Berliinissä sekä saavutti everstin arvon. Toinen fiktiivinen OSS-agentti on Karl Fairburne, joka on päähenkilö tietokonepelissä Sniper Elite, jossa hän estää Neuvostoliiton aikeita saada salaista aseteknologiaa Saksasta.
Northern Rock
thumb|Ihmisiä jonottamassa Northern Rockin toimipisteellä [[Lontoossa talletuspaon aikaan syyskuussa 2007.]] Northern Rock oli brittiläinen pankki. Se muodostettiin vuonna 1965 kahden hypoteekkiyhdistyksen, Northern Counties Permanent Building Societyn (perustettu 1850) ja Rock Building Societyn (1865) yhteenliittymänä. Vuonna 1997 se muutti yhtiömuotoa ja hypoteekkiyhdistyksestä tuli liikepankki. Yhtiön keskuspaikkana on ollut Koillis-Englannin Newcastle upon Tyne, ja se sponsoroi Newcastle United -jalkapallojoukkuetta vuoteen 2011 asti.
Vuonna 2007 Northern Rock koki talletuspaon ensimmäisenä brittiläisenä pankkina. Asiakkaat nostivat yli kaksi miljardia puntaa, osakkeen arvo tippui 40 prosenttia ja pankki joutui turvautumaan Englannin keskuspankin takuisiin.
Lukas Leonin diskografia
Suomalaisen rap-artistin Lukas Leonin diskografia koostuu kolmesta studioalbumista, seitsemästä singlestä ja viidestä musiikkivideosta. Tämän lisäksi hän on vieraillut muiden artistien kappaleilla.
Ural (joki)
Ural, tai myös Uraljoki, on Kaspianmereen laskeva joki Kazakstanissa ja Venäjällä. Se on Volgan kanssa toinen suurista joista, jotka laskevat Kaspianmereen, ja se on Euroopan kolmanneksi suurin joki Volgan ja Tonavan jälkeen. Ural saa alkunsa eteläisiltä Uralvuorilta ja sen kokonaispituus on 2 428 kilometriä ja valuma-alueen laajuus 231 000 neliökilometriä. Jokea on perinteisesti pidetty osana maantieteellisen Euroopan ja Aasian rajaa.
Northern Rock
Pankki otettiin valtion haltuun 2008 ja veronmaksajat tukivat sitä 1,4 miljardilla punnalla. Kansallistamisen jälkeen pankki jaettiin kahteen yhtiöön: Northern Rock plc ja Northern Rock (Asset Management) -roskapankiksi.
Lukas Leonin diskografia
Marraskuussa 2018 Lukas Leon julkaisi singlen ”Hendrix”, joka nousi single- ja striimauslistan neljänneksi. Kappale on striimannut kultaa. Huhtikuussa 2019 julkaistu ”Rooma” ylitti myös kultarajan. Kappale nousi parhaimmillaan latauslistan toiseksi sekä single- ja striimauslistan neljänneksi. Heinäkuussa Lukas Leon julkaisi singlen ”Cringe”. Hänen toinen studioalbuminsa Mä julkaistiin 28. elokuuta 2019, ja se nousi albumilistan sijalle neljä. Levy on striimannut kultaa.
Ural (joki)
Pääuoman kulku
Uralin lähteet ovat Uralvuorten itärinteillä, missä joen alkulähde sijaitsee Kruglajan vuorella Uraltaun vuoristoharjanteella. Sieltä joki seuraa harjannetta kohti etelää 60–80 metriä leveänä vuoristojokena. Ennen Magnitogorskia se virtaa suoalueen läpi jopa viisi kilometriä leveänä. Magnitogorskin jälkeen se jatkaa taas kapeana ja virtaa syvällä uomassaan saavuttaen Uralvuorten eteläpään. Orskissa se kääntyy länteen ja virtaa ensin 300 kilometriä, jossa se halkaisee Guberlinskin vuoret 45 kilometriä pitkässä kanjonissa. Orenburgissa jokeen yhtyy sivujoki Sakmara, joka kasvattaa pääuomaa selvästi. Joki kulkee edelleen länteen ja siirtyy Kazakstaniin, jossa se kääntyy Oralin kohdalla etelään. Täällä alavalla tasankomaalla joki levenee ja alkaa mutkitella aiempaa enemmän. Mutkien sivuille on jäänyt makkarajärviä ja joelle on kehittynyt lyhyitä rinnakkaisuomia. Lopulta joki saapuu Atyraun kaupunkiin, josta muutaman kilometriä alavirtaan se purkautuu Kaspianmereen monihaaraisen suiston kautta.
Lukas Leonin diskografia
Lukas Leonin julkaisi singlen ”Sydänsärkylääke” huhtikuussa 2020. Heinäkuussa hän julkaisi kappaleen ”Kato”, joka nousi singlelistan sijalle yhdeksän. Syyskuussa julkaistiin single ”Kokkaan” ja lokakuussa ”Tottunut pimeään”. Lukas Leonin kolmas studioalbumi Pimee julkaistiin 5. helmikuuta 2021. Se nousi albumilistan sijalle viisi.
Ural (joki)
Suisto
pienoiskuva|Uralin suisto Kaspianmeressä. Ural laskee Kaspianmereen, jonka vedenkorkeus on ollut 26 metriä merenpinnan alapuolella. Vedenpinnan korkeus on 1980-luvulta kuitenkin noussut pari metriä, mikä on aiheuttanut suistossa tulvia. Suistossa on pääuomalle ruopattu suora kanava ja sille on kaivettu sivuhaaroja virtauksen nopeuttamiseksi. Suistoon on kasautunut joen tuomaa sedimenttiä ja Kaspianmeri onkin suiston ympäristössä matalaa. Satelliittivalokuvissa olevat tummat alueet viittaavat vesikasvillisuuteen, mikä merkitsee suistossa monipuolista biodiversiteettiä, jota joen tuomat ravinteet ylläpitävät. Suistossa vieraileekin runsaasti lintuja kevät- ja syysmuuton aikana. Se on tästä syystä Ramsarin sopimuksen mukainen kosteikko, jonka piiriin kuuluu 1 115 neliökilometriä suistoa ja Kaspianmeren rannikkoa. Ramsar-alue sisältyy Kaspianmeren pohjoisosien laajempaan luonnonsuojelualueeseen.
Northern Rock
Vuonna 2011 keskuspankki myi Northern Rockin Virgin Groupiin kuuluvalle Virgin Money UK:lle, joka lupasi pitää toiminnan ja konttoriverkon pääpiirteissään ennallaan. Yhtiö ei enää käytä Northern Rock -nimeä tai brändiä. Pankilla oli vuodesta 1999 alkaen haaraosasto Irlannissa, mutta se myytiin loppuvuoden 2011 aikana.
Ural (joki)
Suisto
Suiston vesi sekoittuu Kaspianmeren suolaiseen veteen ja suiston murtovedessä viihtyvät sekä makean että suolaisen veden lajistot. Esimerkiksi kyhmyjoutsenia pesii siellä 11 000 paria, sinisorsia 6 000 paria ja heinätavia 22 000 paria. Alue on myös merkittävä Kaspianmeren sampien kutualue. Ympäristöä suosii yli 460 kosteikkojen eläinlajia, joihin kuuluu 76 kalalajia, 20 matelijalajia, 292 lintulajia ja 48 nisäkäslajia.
Sivujoet
Uralin suurimpia sivujokia ovat alajuoksulta päin lueteltuina seuraavat (osa tiedoista puuttuvat). Suurempi valuma-alueen pinta-ala ei tällä kertaa tarkoita suurempaa virtaamaa, sillä vuoriston ja kuivan puoliaavikon sadannat eroavat toisistaan suuresti.
Lähteet: 1 =, 2 = , 3 =
Vuodenajat ja virtaamat
Joki jäätyy yläjuoksulla marraskuun alussa ja keski- ja alajuoksulla marraskuun lopussa. Jäät lähtevät alajuoksulla maaliskuun alussa ja muualla huhtikuun alussa. Pääosa joen vedestä saadaan Uralvuoriston lumien sulattua, jolloin joessa on korkeanveden aika. Silloin joessa virtaa 60–70 % joen vuotuisesta kokonaisvirtaamasta. Ilmasto on mannermainen ja sadeveden osuus vuotuisesta virtaamasta on siten vähäinen. Alueen sadanta on 530 millimetriä vuodessa. Tulvan aluksi joki pääsee jäistään, jotka lähtevät rytisten samanaikaisesti koko joen pituudelta. Kun tulva hellittää, asettuu vesi hyvin matalalle. Tämä tapahtuu yleensä huhtikuussa, mutta kesällä ja syksyllä vesi nousee taas väliaikaisesti. Loppusyksyllä ja talvella on joessa vain vähän vettä.
Etenkin kevättulvat ovat voimakkaat. Silloin joki nousee uomastaan ja tulvii ympäristöönsä. Keskijuoksulla tulvat nostavat vedenpintaa 3–4 metriä ja joki leviää yli 10 kilometriä leveäksi. Tulva nostaa veden pintaa alajuoksulla 9–10 metriä ja suistossa 3 metriä. Suistossa tulva leviää useiden kymmenien kilometrien levyiselle alueelle.
BBC World News
BBC World News (aiemmin BBC World) on Britannian yleisradioyhtiö BBC:n omistama kansainvälinen englanninkielinen uutiskanava. Se on BBC:n katsotuin kanava. Tasatunnein lähetettävien uutisten lisäksi kanava esittää muun muassa dokumentteja, elämäntapaohjelmia ja haastatteluja. BBC World Newsin katsotaan olevan maailman katsotuin uutiskanava, voittaen katsojaluvuissa CNN Internationalin ja Al Jazeera Englishin. BBC World News on palkittu useaan otteeseen maailman parhaana uutiskanavana.
Ural (joki)
Vuodenajat ja virtaamat
Vuoden keskivirtaama (MQ) on Orenburgissa 104 m³/s ja Kushumin yhtymäkohdassa 400 m³/s. Ylikeskivirtaamat (MHQ) ovat vastaavasti 12 100 m³/s ja 14 000 m³/s ja alikeskivirtaamat (MNQ) 1,62 m³/s ja 13,3 m³/s.
BBC World News
Kanava rahoitetaan täysin mainostuloilla ja tilausmaksuilla, toisin kuin BBC:n kotimaiset kanavat, jotka rahoitetaan lupamaksulla, ja BBC World Service -radiokanava, joka on ulkoministeriön rahoittama.
Ural (joki)
Elinympäristö
Uralvuoriston itä- ja länsipuolilla ovat ilmasto ja siten myös kasvillisuusvyöhykkeet keskenään hieman erilaiset. Lisäksi etelään päin mentäessä ilmasto muuttuu yhä kuivemmaksi. Uralvuoriston eteläosan eri puolilla on vielä metsäarovyöhyke, joka muuttuu vuoriston eteläosassa aroksi ja ennen Kaspianmerta puoliaavikoksi. Ilmasto on hyvin mannermainen. Eteläosissa sateet riippuvat vuodenajasta ja aluetta vaivaa toisinaan vuosien ajan kestävät kuivuusjakot. Silloin monet alueen järvet kutistuvat suolajärviksi tai kuivuvat kokonaan. Kesällä on valuma-alueen heinäkuun keskilämpötila noin 22 °C.
BBC World News
Historia
BBC World perustettiin vuonna 1995, kun BBC World Service Television jaettiin kahdeksi kanavaksi: BBC Worldiksi ja BBC Primeksi, joka esittää viihteellisempää ohjelmistoa.
Ural (joki)
Elinympäristö
Varsinkin joen keski- ja alajuoksulla joen ympäristö on kuivaa ja sen kasvillisuus on ruohovaltaista, kun taas joen uomassa tulvien tuomat sedimentit ja pitempään säilyvä kosteus tekevät siitä hedelmällisen vihreän keitaan. Arolla puhaltaa jatkuvasti kohtalainen tuuli, joka voi yltyessään vaikeuttaa joella liikkumista. Joessa elää yli 50 kalalajia, joista merkittävimpiä ovat sammet, kuten beluga, toutain, karppi, monni, hauki, kuha, ahven ja tähtisampi.
Klodian Duro
Klodian Duro (s. 21. joulukuuta 1977, Tirana, Albania) on albanialainen 177 senttimetriä pitkä jalkapalloilija, joka edustaa tällä hetkellä kotimaansa pääkaupungista kotoisin olevaa SK Tiranan joukkuetta. Duron pelipaikka on keskikenttäpelaaja.
BBC World News
Historia
Vuosien saatossa kanava on muuttanut ulkoasuaan ja ilmettään useita kertoja. Vuosina 1995-1997 kanava käytti vain muutamia grafiikoita kuvaamaan nimeään, samalla kun uutisstudio muistutti BBC:n kansallisen BBC One -kanavan uutisstudiota. Vuosien varrella kanava käytti ilmeenään muun muassa kuvitteellisia lippuja 1990-luvulla ja punaista maapalloa 2000-luvun alussa.
Ural (joki)
Nimistöä
Joen nykyinen nimi on verrattain myöhäinen, sillä joen nimesi uudelleen Katariina Suuri vuonna 1775. Joella oli aiemmin toinen nimi Jaik, jota käytettiin esimerkiksi venäläisessä kronologiassa vuodelta 1140. Turkkilaisissa kielissä jokea kutsuttiin nimellä Jaijk, jolla tarkoitettiin myös jokien jumalaa. Gerard Clauson väittää, että tämä muoto olisi peräisin jo toiselta vuosisadalta jaa. tai että se olisi ollut käytössä jo sarmaateilla 500 eaa. . Alueen baškiirinkielinen nimi on Яйыҡ ja kazakstaniksi Жайық. Kreikkalaiset kutsuivat sitä Ptolemaioksen mukaan Δάϊκος (Daïkos), joka on Julian Kulakovskin mielestä opittu turkkilaisilta.
Klodian Duro
Ammattilaisuransa vuonna 1996 KS Elbasanissa aloittanut Duro siirtyi SK Tiranaan ensimmäisen kerran jo 1998. Tuolloin visiitti seurassa jäi vuoden mittaiseksi. Hän edusti kotimaassaan myös KS Vllaznia Shkodëria ennen siirtoaan Turkkiin, Samsunsporin riveihin. Duro pelasi Turkissa vuosina 2001-2004, Samsunsporin lisäksi Malatyasporissa ja Caykur Rizesporissa. Loppuvuodesta 2003 hän pelasi kaksi kuukautta Albaniassa KF Partizani Tiranan joukkueessa. Kesällä 2004 Duro muutti Saksaan, jossa hän edusti DSC Arminia Bielefeldiä yhden vuoden ajan ennen paluutaan kotimaahansa syyskuussa 2005.
Albanian maajoukkueessa Duro on pelannut 72 ottelua ja tehnyt niissä yhden maalin. Maajoukkuedebyyttinsä hän teki vuonna 2001.
BBC World News
Historia
Tällä hetkellä kanavan ulkoasun pääväreinä on punainen ja musta. Vuonna 2004 kanava muutti tunnuslauseensa vanhasta "Demand a Broader view" (vaadi laajempi näkökulma) uuteen "Putting News First" (asettaen uutiset etusijalle).
BBC World vaihtoi nimensä 21. huhtikuuta 2008 nykyiseksi BBC World Newsiksi.
Maine ja kritiikki
Monet kokevat BBC:n olevan hyvin itsenäinen ja tarkka raportoidessaan uutisia ja ajankohtaisia tapahtumia. BBC World News on kaupallisesti rahoitettu, mikä on nostanut kysymyksiä sen kyvyistä raportoida riippumattomasti.
BBC World News on kielletty useissa valtioissa. Yleisimmin syynä on BBC:n puolueeton uutisointi aiheesta, joka on saattanut valtion hallituksen huonoon valoon. Näkyvimpiä sensurointeja on tapahtunut Kiinassa, Uzbekistanissa ja Zimbabwessa.
Kanava nimettiin "Maailman parhaaksi uutiskanavaksi" Association for International Broadcastingin järjestämässä juhlassa marraskuussa 2006.
Enkidunkoto e nkara
Enkidunkoto e nkara (käytetään myös nimeä Enkigerunoto oo-inkiyiaa) on maasaiden rituaali, jossa sekä tyttöjen että poikien hiukset leikataan ja heille annetaan nimi Heimosta riippuen, rituaali käydään läpi noin puolen vuoden iässä. Lasten hiukset leikkaa heidän äitinsä.
Rituaalien myötä, maasaitytöt ja -pojat aloittavat tavallaan uuden elämän. Lisäksi Enkidunkoto e nkara valmistaa tyttöjä ympärileikkaukseen ja perheen perustamiseen, poikia se taas valmentaa aikuisuuteen.
Sako TRG
thumb|300px|[[Sveitsin armeijan Scharfschützengewehr 04 (Sako TRG-42)]] Sako TRG on Sakon valmistama pulttilukkoinen tarkkuuskivääri. Aseesta on useita malleja, joista yleisimmät TRG-22 ja TRG-42 ovat useiden maiden ase- ja poliisivoimien käytössä. Suomen puolustusvoimat käyttää mallia TRG-42 nimikkeellä 8,6 TKIV 2000. Ensimmäiset 1980-luvun lopulla kehitetyt mallit olivat TRG-21 ja TRG-41. Vuonna 2011 esiteltiin aiempaa modulaarisempi TRG M10, jonka kaliiperia voi muuttaa piippua vaihtamalla. TRG perustuu enemmän Valmet Sniperiin kuin Sako Targettiin.
TRG-22 on saatavissa kaliiperissa .308 Winchester, 260 remington ja 6.5 creedmoor. TRG-42 on saatavilla .300 Winchester Magnum- ja .338 Lapua Magnum -kaliiperisena.
Riihimäellä valmistettua Sako TRG -tarkkuuskivääriä on käytetty myös salamurhan välineenä ulkomailla.
Käyttäjämaat
Kivääriä on käytössä muun muassa Suomen puolustusvoimissa sekä Kanadan puolustusvoimissa. Myös New Yorkin poliisi on tilannut aseita.
Matilda Peitsaro
Matilda Peitsaro (s. 2000) on suomalainen käsipalloilija. Hän edustaa helsinkiläisseura Dickeniä, jonka pelaajana hän on voittanut Suomen-mestaruuden vuosina 2018 ja 2021.
Skyroksenponi
thumb|Skyroksenponi Skyroksenponi on lähtöisin Skýroksen saarelta Kreikasta ja muistuttaa enemmän hevosta kuin ponia. Sen säkäkorkeus on normaalisti 94–120 cm ja sitä käytetään usein ratsu-, vaunu- ja kuormaponina. Tätä luonteeltaan usein uteliasta ponia käytetään myös lastenratsuna pienen koon takia.Skyroksenponit ovat melko sirorakenteisia ja hyviä hyppäämään.
Emil Nylund (soutaja)
Emil Nylund (23. marraskuuta 1881 Helsinki – 30. tammikuuta 1926 Helsinki) oli suomalainen soudun olympiaedustaja. Hän kilpaili Tukholman olympialaisissa 1912 ulkohankanelosessa, jossa Suomen joukkue karsiutui toisella kierroksella. Vuonna 1913 hän voitti Pohjoismaiden-mestaruuden. Hän edusti Helsingin Soutuklubia.
Europol
thumb|270px|Europolin jäsenvaltiot tummansinisellä, vaaleammalla värillä jäseniksi pyrkivät valtiot.|alt=Kartta Europolin jäsenvaltioista Europol eli Euroopan unionin lainvalvontayhteistyövirasto (entiseltä nimeltään Euroopan poliisivirasto) on Euroopan unionin lainvalvontaviranomainen, joka toimii EU:n jäsenvaltioiden poliisiorganisaatioiden yhteenliittymä. Europol aloitti toimintansa vuonna 1999, ja sen päämaja sijaitsee Haagissa, Alankomaissa. Vuoden 2010 alusta Europolista tuli EU:n erillisvirasto.
Sen päätavoitteita ovat huumekaupan, laittoman maahanmuuton, kyberrikollisuuden, ihmiskaupan, rahanpesun sekä muunlaisen rajat ylittävän rikollisuuden estäminen. Europol koordinoi jäsenmaissa yhtä aikaa tapahtuvien poliisioperaatioiden, kuten lapsipornoratsioiden, järjestelyt.
Joulukuussa 2019 Europolilla oli noin 1 300 työntekijää. Yhteyshenkilönä toimii 220 henkilöä ja rikosanalyytikkona noin 100 henkilöä. Suurten EU-maiden yhteyshenkilöt muodostavat kukin oman yhteystoimiston. Yhteyshenkilöt työskentelevät myös esimerkiksi Interpolin kanssa. Suomella on Europolissa kolme yhteyshenkilöä. Yksi poliisista, yksi Rajavartiolaitokselta ja yksi Tullista. Lisäksi vakavan ja järjestäytyneen rikollisuuden torjuntakeskuksen johtajana on toiminut suomalainen Jari Liukku vuodesta 2017 alkaen.
Europolin perustamisen tarve nousi esille 1970-luvulla. Tällöin EU-maiden sisä- ja oikeusministerit perustivat keskinäisen Trevi-ryhmän erityisesti terrorismin vastaiseen toimintaan. Vuoden 1991 Eurooppa-neuvoston kokouksessa Luxemburgissa liittokansleri Helmut Kohl toi esille EU-maiden yhteisten poliisivoimien tarpeen Yhdysvaltojen FBI:n mallin mukaisesti. Vuoden 1992 Maastrichtin sopimuksessa muotoiltiin EU:n tehtävistä kolme pilaria, joista yhteen sijoitettiin poliisiyhteistyö terrorismia ja huumekauppaan vastaan ja ehdotettiin Euroopan poliisiviraston perustamista. Vuonna 1993 päätettiin, että virasto tullaan sijoittamaan Haagiin, josta se sai käyttöönsä Kansainvälisen rikostuomioistuimen rakennuksen. Vuonna 1997 Amsterdamin sopimuksessa Europol sai nykyisen muotonsa ja tehtävänsä ja se aloitti toimintansa 1999. Europolia varten rakennettu oma toimitalo valmistui vuonna 2010.
Toukokuusta 2018 alkaen Europolin johtajana on toiminut belgialainen Catherine De Bolle. Hän on ensimmäinen tehtävää hoitava nainen.
Bologojen rautatieasema
Bologojen (Moskovan) rautatieasema on Venäjän Tverin alueen Bologojessa, vilkkaasti liikennöidyn Pietarin ja Moskovan välisen radan varrella sijaitseva Venäjän rautateiden risteysasema.
Runsaan pikajunaliikenteen ohella Bologojen Moskovan asemalta liikennöi lähijunia Tveriin.
Talviolympialaiset 1932
Vuoden 1932 talviolympialaiset järjestettiin Lake Placidissa, Yhdysvalloissa. Kisojen avajaiset olivat 4. helmikuuta ja päättäjäiset 13. helmikuuta 1932.
Osallistujat
Lake Placidin talviolympialaisiin osallistui 252 urheilijaa 17 maasta, urheilijoista 231 oli miehiä ja 21 naisia.
Lajit
Lake Placidin talviolympialaisissa oli ohjelmassa 14 eri kilpailutapahtumaa kahdeksassa urheilulajissa.
28px|Pohjoismaiset hiihtolajit Pohjoismaiset hiihtolajit
thumb|right|200px|Vuoden 1932 talviolympialaisten rattikelkkailukilpailuja mainostanut juliste.
28px|Rattikelkkailu Rattikelkkailu
Rattikelkkailussa kilpailtiin neljän ja ensimmäistä kertaa myös kahden miehen kelkoissa. Kilpailut käytiin 8.–15. helmikuuta Mount van Hoevenbergin radalla. Neljän miehen kelkkojen avauspäivää seurasi 14 000 katsojaa, ja se oli katsojamäärältään Lake Placidin olympialaisten seuratuin tapahtuma.
Parhaiten lajissa menestyi isäntämaa Yhdysvallat, jonka urheilijat voittivat molemmat kultamitalit ja yhteensä neljä kuudesta jaossa olleesta mitalista. Stevensin veljekset John ja Curtis voittivat kahden miehen kelkoissa ja Billy Fiske uusi edelliskisojen voittonsa Yhdysvaltain neljän miehen ykköskelkan ohjaajana. Neljän miehen kelkkojen kultamiehistön Edward "Eddie" Eaganista tuli historian ensimmäinen sekä kesä- että talviolympialaisten olympiavoittoon kyennyt urheilija.
Nina Hruštšova
pienoiskuva|upright=1.5|Nina Kuharsuk (Hruštšova) vuonna 1924. Nina Petrovna Hruštšova, o.s. Kuharsuk (ukr. Ні́на Петрі́вна Хрущо́ва, ven. Ни́на Петро́вна Хрущёва; 14. huhtikuuta 1900 – 13. elokuuta 1984) oli Neuvostoliiton johtajan Nikita Hruštšovin toinen puoliso. Kuitenkin he avioituivat virallisesti vasta Nikitan erottua tehtävistään.
Elämäkerta
Nina Kuharsuk syntyi ukrainalaiseen perheeseen Vaslivin kylässä, joka oli tuolloin osa Venäjän keisarikuntaa. Hänen vanhempansa olivat talonpoikia. Käytyään kylänsä kansakoulua kolmen vuoden ajan hän aloitti opintonsa vuonna 1912 Lublinissä ja sittemmin Odessassa, jossa hän opiskeli vuoteen 1919 saakka. Tämän jälkeen hän toimi sihteerinä.
Talviolympialaiset 1932
28px|Taitoluistelu Taitoluistelu
thumb|right|200px|[[Sonja Henie ja Karl Schäfer, Lake Placidin talviolympialaisten naisten ja miesten yksinluistelujen olympiavoittajat.]]
Nina Hruštšova
Elämäkerta
Vuoden 1920 alussa hän liittyi bolševikkeihin ja toimi sitten agitaattorina Puolan rintamalla.
Talviolympialaiset 1932
28px|Taitoluistelu Taitoluistelu
Lake Placidissa kilpailtiin taitoluistelussa 8.–12. helmikuuta kolmessa lajissa: miesten ja naisten yksinluisteluissa sekä pariluistelussa. Taitoluistelukilpailut käytiin ensimmäistä kertaa talviolympialaisissa sisätiloissa, Lake Placidin olympia-areenalla.
Nina Hruštšova
Ura
Vielä samana vuonna eli 1920 hän lähti opiskelemaan Moskovaan. Vuonna 1921 hänestä tuli opettaja Itä-Ukrainassa sijaitsevan Bah’mutin kaupungin kommunistisen puolueen kouluun. Siellä hän sairastui pilkkukuumeeseen, mutta toivuttuaan sairaudesta hän siirtyi vastaavaan tehtävään Donetskiin. Donetskissa hän vuonna 1922 tapasi Nikita Hruštšovin, jonka kanssa hän tuli viettämään koko loppuelämänsä.
Nina Kuharsuk aloitti vuonna 1926 Moskovassa kansantalouden opinnot ja meni sen jälkeen Kiovaan opettajaksi. Kiovan aikana hän synnytti ensimmäisen lapsensa Radan. Hän otti myös huolehdittavakseen kaksi Nikitan aiemmasta avioliitosta syntynyttä lasta.
Talviolympialaiset 1932
28px|Taitoluistelu Taitoluistelu
Itävalta ja isäntämaa Yhdysvallat saavuttivat taitoluistelusta kaksi mitalia. Naisten yksinluistelussa norjalainen Sonja Henie puolusti edelliskisojen olympiavoittoaan menestyksekkäästi. Miesten yksinluistelussa Itävallan Karl Schäfer voitti hopealle sijoittuneen ja kolme edellistä olympiakultaa vieneen Gillis Grafströmin. Neljännellä mitalillaan Grafströmistä tuli kuitenkin olympiahistorian menestynein taitoluistelija. Pariluistelun kultamitali meni Andrée Brunet´n ja Pierre Brunet´n voiton myötä Ranskaan.
Nina Hruštšova
Ura
pienoiskuva|upright=1.3|Andrei Gromyko, Nina Hruštšova, [[Eleanor Roosevelt ja Nikita Hruštšov Hyde Parkissa New Yorkissa vuonna 1959.]]
Talviolympialaiset 1932
28px|Taitoluistelu Taitoluistelu
Isoa-Britanniaa naisten yksinluistelussa edustaneesta Cecilia Colledgesta tuli 11 vuoden ja 73 päivän ikäisenä nuorin talviolympialaisissa kilpaillut urheilija.
Nina Hruštšova
Nikita Hruštšov
Kun Nikita Hruštšov lähetettiin vuonna 1939 Moskovaan, Nina Kuharsuk seurasi miestään kaupunkiin. Hän asui siellä miehensä vanhempien luona ja työskenteli politrukkina eli puolueen työntekijänä lampputehtaassa.
Kun Nikita Hruštšov nimitettiin vuonna 1938 Ukrainan kommunistisen puolueen ensimmäiseksi sihteeriksi, niin koko perhe palasi Kiovaan. Kuitenkin vain kolme vuotta myöhemmin perhe joutui lähtemään evakkoon. Evakkomatka suuntautui Volgajoen rannalla sijaitsevaan Samaran kaupunkiin. Syynä evakkoretkeen oli saksalaisten hyökkäys Neuvostoliittoon.
Talviolympialaiset 1932
Näytöslajit
Näytöslajeina Lake Placidissa järjestettiin curling, naisten pikaluistelu kolmella matkalla ja koiravaljakkoajo.
Nina Hruštšova
Nikita Hruštšov
Kun Hruštšovista tuli Neuvostoliiton kommunistisen puolueen ensimmäinen sihteeri vuonna 1953 ja siten maan todellinen johtaja, Nina Kuharsukista tuli maan ensimmäinen nainen, joskaan sellaista asemaa Neuvostoliiton hierarkiassa ei tunnustettu. Kuitenkin hän toimi eri tavoin kuin Neuvostoliiton johtajien aiemmat puolisot ja osallistui muun muassa miehensä ulkomaanmatkoihin ja muihin virallisiin tehtäviin.
Talviolympialaiset 1932
Kisapaikat
thumb|left|250px|Lake Placidin rattikelkkailurata on sittemmin uusittu kahdesti. Kuva vuodelta 2005.
Nina Hruštšova
Nikita Hruštšov
Hruštšova oli varsin edustuskykyinen ja muun muassa puhui useita kieliä, tietysti ukrainaa ja venäjää, mutta myös puolaa, englantia ja ranskaa. Hän oli opiskellut vieraita kieliä tunnetussa Kommunistisen puolueen koulussa.